बेरोजगारी में युवा नं. 1 पर

Fri, 29 Mar 2024 10:42:25 +0000

एक फैक्ट्री के सामने सैंकड़ो लोग खड़े थे। घड़ी में सुबह 8 बज रहे थे, तभी फैक्ट्री का दरवाजा खुलता है और हाथ में डायरी लिए एक आदमी निकलता है और 15-20 लोगों को अन्दर बुलाकर फिर गेट बंद कर लेता है। बाकी बचे लोग अगले फैक्ट्री के गेट पर जाते हैं जब तक कि उन्हें भी किसी फैक्ट्री के गेट के अंदर ना बुला लिया जाए। कभी-कभी कुछ लोग दोपहर तक एक फैक्ट्री से दूसरी फैक्ट्री का चक्कर लगाते हैं और जब उन्हें कोई अंदर नही ले जाता तो अपने को कोशते हुए किराए के कमरे की तरफ चले जाते हैं।